Poštovani kandidati,

U vezi sa vašim prijavama na javni oglas Centralne banke Bosne i Hercegovine, objavljen dana 25.02.2020. godine, obavještavamo vas da je, u skladu sa stanjem prirodne ili druge nesreće koja je proglašena na teritoriji Bosne i Hercegovine, Odlukom Vijeća ministara Bosne i Hercegovine, broj: 15/20 od 17.03.2020. godine, zbog pandemije prouzrokovane Coronavirus-om (COVID-19), Centralna banka Bosne i Hercegovine obustavila sve započete konkursne procedure do prestanka navedenog stanja.

Čim se steknu uslovi za normalno odvijanje poslovnih procesa vezanih za provođenje postupka po predmetnom javnom oglasu i obezbjeđenje zdravstvene sigurnosti svih učesnika istog, svi kandidati koji budu ispunjavali opšte i posebne uslove za rad na oglašenim radnim mjestima na koja su podnijeli prijavu će biti obaviješteni o mjestu, datumu i vremenu testiranja kao i oblastima iz kojih će biti testirani.

Odjeljenje za ljudske resurse